Slovenia dă campioni la toate sporturile. Rețeta de succes pe care România trebuie s-o adopte.
Slovenia a dominat Turul Franței și e campioană europeană la baschet. Doncic e cel mai bun tânăr din NBA. Slovenia investește de 20 de ani în sport.
Slovenia poate fi cel mai bun exemplu pentru România: dacă investești în educație și ai răbdare 20 de ani, ajungi mare. Glumeam. La noi totul e despre acum și peste 5 minute.Slovenia a început sa investească în oameni pe vremea când ne-a eliminat la barajul pentru Mondiale, cu Hagi antrenor, în 2001.Cotidianul Marca, cel mai mare ziar de sport din lume, publică povestea micuței Slovenii, care uimește pe toată lumea.Ultimul tur al Franței a produs încă un șoc: necunoscutul sloven Pogacar a câștigat și a trecut de Rogliciâ, un alt sloven.Brusc, spaniolii și-au adus aminte că cel mai bun baschetbalist al anului este tot sloven. Doncic joacă la Dallas și a strălucit la Real. E cel mai bun tânăr din NBACel mai bine cotat portar al lumii este tot sloven, Oblak, de la Atletico.Și lista continuă: Tina Maze e între primele 3 schioare ale lumii, Janja Garnbret este o celebritate în escalada sportiva.Ljubljana are recordul lumii la medalii pe cap de locuitor. 40 pentru un oraș mai mic ca Timișoara sau Cluj.Secretul? Școala te încurajează să faci sport, guvernul îți dă reduceri de taxe, iar la final, 64% din cei 2 milioane de locuitori ai Sloveniei fac sport de 3 ori pe saptămână.